### A N U N Ţ

În conformitate cu prevederile **H.G. nr. 1336/2022** pentru aprobarea Regulamentului-cadru privind organizarea şi dezvoltarea carierei personalului contractual din sectorul bugetar plătit din fonduri publice, cu modificările și completările ulterioare,

**CONSILIUL JUDEȚEAN CLUJ** organizează **concurs de recrutare** pentru ocuparea pe perioadă nedeterminată a unui post contractual vacant, de execuție, de **CURIER** la Compartimentul Întreținere - Deservire din cadrul Serviciului SSM-PSI, Logistic.

**CONCURSUL DE RECRUTARE** va avea loc în data de **15.02.2024,** ora **10:00** **proba scrisă** și **interviul** în termenul prevăzut de art. 41 alin. (5) din H.G. nr.1336/2022, la sediul Consiliului Județean Cluj din Cluj-Napoca, Calea Dorobanților, nr. 106, Tel/Fax: 0372640024, email infopublic@cjcluj.ro

La concursul organizat pentru ocuparea unui post vacant poate participa orice persoană care îndeplinește condițiile generale și condițiile specifice stabilite prin fișa postului.

**CONDIȚII GENERALE de ocupare a posturilor vacante:**

a) are cetăţenia română sau cetăţenia unui alt stat membru al Uniunii Europene, a unui stat parte la Acordul privind Spaţiul Economic European (SEE) sau cetăţenia Confederaţiei Elveţiene;

b) cunoaşte limba română, scris şi vorbit;

c) are capacitate de muncă în conformitate cu prevederile Legii nr. 53/2003 - Codul muncii, republicată, cu modificările şi completările ulterioare;

d) are o stare de sănătate corespunzătoare postului pentru care candidează, atestată pe baza adeverinţei medicale eliberate de medicul de familie sau de unităţile sanitare abilitate;

e) îndeplineşte condiţiile de studii, de vechime în specialitate şi, după caz, alte condiţii specifice potrivit cerinţelor postului scos la concurs;

f) nu a fost condamnată definitiv pentru săvârşirea unei infracţiuni contra securităţii naţionale, contra autorităţii, contra umanităţii, infracţiuni de corupţie sau de serviciu, infracţiuni de fals ori contra înfăptuirii justiţiei, infracţiuni săvârşite cu intenţie care ar face o persoană candidată la post incompatibilă cu exercitarea funcţiei contractuale pentru care candidează, cu excepţia situaţiei în care a intervenit reabilitarea;

g) nu execută o pedeapsă complementară prin care i-a fost interzisă exercitarea dreptului de a ocupa funcţia, de a exercita profesia sau meseria ori de a desfăşura activitatea de care s-a folosit pentru săvârşirea infracţiunii sau faţă de aceasta nu s-a luat măsura de siguranţă a interzicerii ocupării unei funcţii sau a exercitării unei profesii;

h) nu a comis infracţiunile prevăzute la art. 1 alin. (2) din Legea nr. 118/2019 privind Registrul naţional automatizat cu privire la persoanele care au comis infracţiuni sexuale, de exploatare a unor persoane sau asupra minorilor, precum şi pentru completarea Legii nr. 76/2008 privind organizarea şi funcţionarea Sistemului Naţional de Date Genetice Judiciare, cu modificările ulterioare, pentru domeniile prevăzute la art. 35 alin. (1) lit. h).

**CONDIȚII SPECIFICE de ocupare a postului de CURIER**

* studii generale dovedite cu documente emise în condițiile legii;
* vechime în muncă minim 1 an;
* disponibilitate la deplasări zilnice în municipiul Cluj-Napoca, adaptabilitate la locul de muncă, capacitate de comunicare eficientă, de memorare și de organizare a activității, atenție distributivă.

**BIBLIOGRAFIE ȘI TEMATICĂ**

 pentru postul de curier

1. **Ordonanţa de Urgență a Guvernului nr. 13/2013** privind serviciile poştale, cu modificările și completările ulterioare,

**cu Tematica**;

- Capitolul I – Noțiuni generale privind serviciile de curierat

- Capitolul VII – Condiții de acceptare a trimiterilor poștale

- Capitolul VIII – Răspunderea pentru furnizarea serviciilor poştale

1. **Ordonanţa de Urgență a Guvernului nr. 57/2019** privind Codul administrativ**,** cu modificările și completările ulterioare,

**cu Tematica**; Titlul III Personalul contractual din autoritățile și instituțiile publice:

**-** Capitolul III Drepturi și obligații ale personalului contractual din administrația publică, precum și răspunderea acestuia

1. **Legea nr. 319/2006** a securității și sănătății în muncă, cu modificările și completările ulterioare:

**cu Tematica**;

- Capitolul III – Obligaţiile angajatorilor, Secțiunea 1 – Obligații generale ale angajatorilor

- Capitolul IV – Obligațiile lucrătorilor

1. **Legea nr. 307 din 12 iulie 2006** privind apărarea împotriva incendiilor, republicată, cu modificările și completările ulterioare,

**cu Tematica**;

* + Capitolul II Obligații privind apărarea împotriva incendiilor, Secţiunea a 6-a Obligaţiile administratorului, conducătorului instituției, utilizatorului și salariatului
1. **Ordinul nr. 163/2007** pentru aprobarea Normelor generale de apărare împotriva incendiilor,

**cu Tematica**;

- CAP. II Organizarea şi desfăşurarea activităţii de apărare împotriva incendiilor, Secţiunea a 4-a Organizarea activităţii de apărare împotriva incendiilor la locul de muncă

1. **Ordonanța de Urgență a Guvernului nr. 195/2002** privind circulația pe drumurile publice, republicată, cu modificările și completările ulterioare,

**cu Tematica**;

* + Capitolul V Reguli de circulație, Secțiunea 3 – Reguli pentru alți participanți la trafic
1. **Hotărârea nr. 670/2019** a Consiliului Local al Municipiului Cluj Napoca pentru aprobarea Regulamentului privind normele de conduită în mijloacele de transport public local de persoane, constatarea și sancționarea contravențiilor,

**cu Tematica**;

- Capitolul II – Obligaţiile călătorilor

- Capitolul III – Principalele drepturi ale călătorilor

Hotărârea 670/2019 poate fi găsită la următorul link: https://files.primariaclujnapoca.ro/hotarare\_consiliu/2019/09/10/670.pdf

Pentru toate actele normative mai sus menționate în cadrul Bibilografiei și tematicii, forma valabilă se considera aceea având toate modificările și completările ulterioare, până la ziua publicării anunțului.

**ÎNSCRIEREA LA CONCURS** se face în termen de 10 zile lucrătoare de la data afișării anunțului, **respectiv până în data de 07.02.2024, ora 15:30**de luni până joi între orele 8:00-15:30 și vineri între orele 8:00-13:00 **la sediul Consiliului Județean Cluj, Calea Dorobanților nr. 106 la Serviciul Resurse Umane, Guvernanță Corporativă, camera 305, persoana de contact Man Simona, consilier.**

Relaţii suplimentare se pot obţine la tel. 0372640024, email simona.man@cjcluj.ro

**Pentru înscrierea la concurs candidații vor prezenta următoarele documente:**

1. formular de înscriere la concurs, conform modelului prevăzut la anexa nr. 2 din H.G 1336/2022;
2. actul de identitate sau orice alt document care atestă identitatea, potrivit legii, aflate în termen de valabilitate;
3. certificatul de căsătorie sau a alt document prin care s-a realizat schimbarea de nume, după caz;
4. documente care atestă nivelul studiilor și alte acte care atestă efectuarea unor specializări, precum și documente care atestă îndeplinirea condițiilor specifice ale postului solicitate de autoritatea sau instituția publică;
5. carnetul de muncă, adeverințe eliberate de angajator pentru perioada lucrată, care să ateste vechimea în muncă și în specialitatea studiilor solicitate pentru ocuparea postului;
6. certificat de cazier judiciar sau, după caz, extrasul de pe cazierul judiciar;
7. adeverință medicală care să ateste starea de sănătate corespunzătoare, eliberată de către medicul de familie al candidatului sau de către unitățile sanitare abilitate cu cel mult 6 luni anterior derulării concursului;
8. curriculum vitae, model comun European;
9. notă de informare și obținere acord în legătură cu prelucrarea datelor cu caracter personal în procesul de recrutare.

**Adeverința care atestă starea de sănătate** conține, în clar, numărul, data, numele emitentului și calitatea acestuia, în formatul standard stabilit prin ordin al ministrului sănătății.

**În cazul documentului prevăzut la litera f)**, acesta poate fi înlocuit cu o declaraţie pe propria răspundere privind antecedentele penale. În acest caz, candidatul declarat admis la selecţia dosarelor şi care nu a solicitat expres la înscrierea la concurs preluarea informaţiilor privind antecedentele penale direct de la autoritatea sau instituţia publică competentă cu eliberarea certificatelor de cazier judiciar are obligaţia de a completa dosarul de concurs cu originalul documentului prevăzut la lit. f), anterior datei de susţinere a probei scrise şi/sau probei practice. În situaţia în care candidatul solicită expres în formularul de înscriere la concurs preluarea informaţiilor direct de la autoritatea sau instituţia publică competentă cu eliberarea certificatelor de cazier judiciar, extrasul de pe cazierul judiciar se solicită de către autoritatea sau instituţia publică organizatoare a concursului, potrivit legii.

**Actele prevăzute mai sus** **se prezintă în original,** urmând ca secretarul comisiei să facă copii după actele de la lit. b) la e) și să le certifice cu mențiunea „conform cu originalul”. Actele de la lit. a) și i) pot fi puse la dispoziție de către secretarul comisiei. Actele prezentate în copii legalizate vor fi acceptate.

**TIPUL PROBELOR DE CONCURS:**

1. **Selecția dosarelor de înscriere** – prin care se verifică îndeplinirea condițiilor generale și specifice de participare în termenul prevăzut de art. 36 alin. (1) din HG nr. 1336/2022;
2. **Proba scrisă** în data de **15.02.2024, ora 10:00,** la sediul Consiliului Județean Cluj din Cluj-Napoca, Calea Dorobanților nr. 106;
3. **Interviul** - în termenul prevăzut de art. 41 alin. (5) din H.G.nr.1336/2022.

În cazul concursurilor organizate pentru ocuparea funcțiilor contractuale de execuție sunt declarați admiși la proba scrisă și la proba de interviu candidații care au obținut minimum 50 de puncte.

Se pot prezenta la următoarea etapă numai candidații declarați admiși la etapa precedentă.

**Afișat în data de 25.01.2024, ora 8:00, la sediul și pe pagina de internet a CJC**

**Atașăm:**

* Formular de înscrire la concurs;
* Modelul orientativ al adeverinţei, care atestă vechimea în muncă şi în specialitatea studiilor (prevăzut în Anexa nr. 3 din H.G 1336/2022);
* Notă de informare și obținere acord în legătură cu prelucrarea datelor cu caracter personal în procesul de recrutare.